РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 27

от заседание на комисия ”Управление на собствеността”
към Пленума на Висшия съдебен съвет, проведено на 21.12.2016 г.

Днес, 21.12.2016 г., сряда, от 11.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Михаил Кожарев
						  ЧЛЕНОВЕ:  Румен Георгиев
                                                                                       Юлиана Колева
                                                                                       Димитър Узунов
                                                                                       Светла Петкова

	ОТСЪСТВА: Милка Итова.

От администрацията на ВСС присъстват: инж. Димитър Шиклев – директор на дирекция „Управление на собствеността“, АВСС и Владимир Димитров – старши експерт - юрист в дирекция „УС“, АВСС.

1. ОТНОСНО: Искане от председателя на Административен съд – гр. Видин за осигуряване на финансови средства за ремонт на вътрешен двор на административна сграда, част от която се ползва за нуждите на Административен съд гр. Видин.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1. ОТЛАГА разглеждането на т. 1 от настоящия дневен ред за заседание на Комисия „Управление на собствеността” през 2017 г., поради невъзможност за извършване на финансово разплащане в рамките на определените срокове, съгласно указания на МФ.

2. ОТНОСНО:  Провеждане на процедура за обществена поръчка с предмет „Доставка на дизелово гориво за отопление на органите на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.1. ОТЛАГА разглеждането на т. 2 от настоящия дневен ред за следващото заседание на Комисия „Управление на собствеността”.
2.2. ВЪЗЛАГА на инж. Димитър Шиклев – директор на дирекция „Управление на собствеността” към преписката да се приложи документацията, свързана със сключения договор от страна на ВСС с „Г 4 ТРЕЙД” ЕООД за борсово представителство, както и договора с изпълнителя за изпълнението на предходна обществена поръчка, с оглед обсъждане и вземане на решение за провеждане на обществена поръчка с предмет „Доставка на дизелово гориво за отопление на органите на съдебната власт” на основание чл. 79, ал. 1, т. 7 и чл. 191, ал. 1, т. 6 от Закона за обществените поръчки.

3. ОТНОСНО:  Справка за автомобилния парк на съдебната система, съгласно решение по т. 22 от Протокол № 39/27.10.2016 г. на Пленума на Висшия съдебен съвет.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

3.1. ПРИЕМА ЗА СВЕДЕНИЕ справка за автомобилния парк на съдебната система, изготвена съгласно решение по т. 22 от Протокол № 39/27.10.2016 г. на Пленума на Висшия съдебен съвет.
3.2. ДА СЕ ВЪЗЛОЖИ на лицензиран външен изпълнител изготвянето на Анализ за състоянието на автомобилния парк /годни, негодни за експлоатация/, който да се извърши от външен изпълнител, като преди това процедурата се съгласува с дирекция „Правна”, по отношение законосъобразността по ЗОП.

4. ОТНОСНО:  Писмо от Главния архитект на Община Варна относно указания за аварийно-временно укрепване на сграда в лошо техническо състояние, находяща се на ул. „Хан Аспарух” № 1, гр. Варна.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1. ОДОБРЯВА проект на писмо до г-н Сотир Цацаров – главен прокурор на Република България за предприемане на действия по обезопасяване на тротоара пред сграда, предоставена за нуждите на Окръжна прокуратура гр. Варна, находяща се на ул. „хан Аспарух” № 1.

5. ОТНОСНО:  Искане от председателя на Районен съд гр. Генерал Тошево за осигуряване на средства за извършване на спешен ремонт на помещение засегнато от пожар.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

5.1. ОТЛАГА разглеждането на т. 5 от настоящия дневен ред за заседание на Комисия „Управление на собствеността” през 2017 г., поради невъзможност за извършване на финансово разплащане в рамките на определените срокове, съгласно указания на МФ.

6. ОТНОСНО: Писмо от МП за изразяване на становище от ВСС относно прилагането на Наредбата за реда, начина и компетентните органи за установяване на критичните инфраструктури и обектите им и оценка на риска за тях, по отношение на недвижимите имоти на съдебната власт,  преминали в управление на Пленума на ВСС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

6.1. ВЪЗЛАГА на Владимир Димитров – старши експерт – юрист в дирекция „УССВ” да обсъди с дирекция „Правна” възможностите за изменение и допълнение на Наредбата за реда, начина и компетентните органи за установяване на критичните инфраструктури и обектите им и оценка на риска за тях, приета с Постановление № 256 от 17.10.2012 г. на Министерски съвет.
6.2. За действията по т. 1 да се изготви доклад с проект на решение, които да се съгласуват с инж. Лидия Кирилова – главен експерт в дирекция „УССВ”, предвид участието й в постоянно действащата работна група по чл. 5 от наредбата.
6.3. Настоящото решение да се доведе до знанието на Саша Харитонова – директор на дирекция „Правна”, за сведение с оглед оказване на съдействие.

7. ОТНОСНО: Преглед на дълготрайни материални активи /ДМА/ за обезценка в съответствие с т. 16.24 от Указание № 20/14.12.2004 г. на дирекция „Държавно съкровище” при Министерство на финансите /ДДС № 20/14.12.2004 г./ и преглед за обезценка на обекти по с/ка 2071 „Незавършено строителство, производство и основен ремонт”, с/ка 2202 „Инфраструктурни обекти” и с/ка 2091 „Капитализирани разходи по наети/предоставени за ползване ДМА”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

7.1. Комисия „Управление на собствеността” и комисия „Бюджет и финанси” на съвместно заседание да обсъдят действията, свързани с извършването на преглед на дълготрайни материални активи /ДМА/ за обезценка в съответствие с т. 16.24 от Указание № 20/14.12.2004 г. на дирекция „Държавно съкровище” при Министерство на финансите /ДДС № 20/14.12.2004 г./ и преглед за обезценка на обекти по с/ка 2071 „Незавършено строителство, производство и основен ремонт”, с/ка 2202 „Инфраструктурни обекти” и с/ка 2091 „Капитализирани разходи по наети/предоставени за ползване ДМА”.
7.2. ИЗПРАЩА решението по т. 7 на Комисия „Бюджет и финанси”.

8. ОТНОСНО: Необходимост от създаване на регистър на недвижимите имоти.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

8.1. ВЪЗЛАГА на дирекция „Управление на собствеността на съдебната власт” създаването на регистър на актовете за публична държавна собственост на ОСВ, на които са предоставени права за управление на основание Решение на Пленума на Висшия съдебен съвет, взето по протокол № 24/09.06.2016 г. и § 83, ал. 1 от ПЗР на ЗИДЗСВ. Информацията от регистъра да се съхранява на хартиен и електронен носител, като бъдат направени и копия от актовете. 

                                                  ПРЕДСЕДАТЕЛ 
			      	        НА КОМИСИЯТА: /П/
								МИХАИЛ КОЖАРЕВ